Document ID: 32011R1161

РЕГЛАМЕНТ (ЕС) № 1161/2011 НА КОМИСИЯТА
от 14 ноември 2011 година
за изменение на Директива 2002/46/ЕО на Европейския парламент и на Съвета, Регламент (ЕО) № 1925/2006 на Европейския парламент и на Съвета и Регламент (ЕО) № 953/2009 на Комисията по отношение на списъците с минерални вещества, които могат да бъдат влагани в храни
(текст от значение за ЕИП)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Директива 2002/46/ЕО на Европейския парламент и на Съвета от 10 юни 2002 г. за сближаване на законодателствата на държавите-членки по отношение на добавките към храни (1), и по-специално член 4, параграф 5 от нея,
като взе предвид Регламент (ЕО) № 1925/2006 на Европейския парламент и на Съвета от 20 декември 2006 г. относно влагането на витамини, минерали и някои други вещества в храните (2), и по-специално член 3, параграф 3 от него,
като взе предвид Директива 2009/39/ЕО на Европейския парламент и на Съвета от 6 май 2009 г. относно храни, предназначени за специфична хранителна употреба (3), и по-специално член 4, параграф 3 от нея,
след консултация с Европейския орган за безопасност на храните (ЕОБХ),
като има предвид, че:
(1)
В приложение II към Директива 2002/46/ЕО е определен списъкът с витамини и минерални вещества, които могат да бъдат използвани при производството на добавки към храните. Приложения I и II към Директива 2002/46/ЕО бяха заменени с Регламент (ЕО) № 1170/2009 на Комисията (4). Измененията, въведени чрез посочения регламент в списъка, посочен в приложение II към Директива 2002/46/ЕО, следва да се приемат в съответствие с изискванията, изложени в член 4 от посочената директива, и в съответствие с процедурата, упомената в член 13, параграф 3 от нея.
(2)
В приложение II към Регламент (ЕО) № 1925/2006 е определен списъкът с витамини и минерални вещества, които могат да бъдат влагани в храни.
(3)
В приложението към Регламент (ЕО) № 953/2009 на Комисията (5) е определен списъкът от вещества, които могат да бъдат добавяни за специални хранителни цели в храни за специална хранителна употреба.
(4)
Нови минерални вещества бяха оценени от ЕОБХ по отношение на използването им в храни. Веществата, за които ЕОБХ изрази положително становище, следва да бъдат добавени към списъците, съдържащи се в посочените актове.
(5)
Чрез Консултативната група по хранителната верига и здравето на животните и растенията бяха проведени консултации със заинтересованите страни и предоставените становища бяха взети предвид.
(6)
Следователно Директива 2002/46/ЕО, Регламент (ЕО) № 1925/2006 и Регламент (ЕО) № 953/2009 следва да бъдат съответно изменени.
(7)
Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните и не са обект на възражение нито от страна на Европейския парламент, нито от страна на Съвета,
ПРИЕ НАСТОЯЩИЯ РЕГЛАМЕНТ:
Член 1
Част Б от приложение II към Директива 2002/46/ЕО се изменя, както следва:
а)
след вписването „железен фосфат“ се добавят следните вписвания:
„амониево-железен фосфат
ферихелат на натриев етилендиаминтетраацетат“
б)
след вписването „натриеви соли на ортофосфорната киселина“ се добавят следните вписвания:
„натриев сулфат
калиев сулфат“.
Член 2
Глава 2 от приложение II към Регламент (ЕО) № 1925/2006 се изменя, както следва:
а)
след вписването „железен сулфат“ се добавят следните вписвания:
„амониево-железен фосфат
ферихелат на натриев етилендиаминтетраацетат“
б)
след вписването „хромен (III) сулфат и неговите хексахидрати“ се добавя следното вписване:
„хромен пиколинат“.
Член 3
Категория 2 (Минерали) от приложението към Регламент (ЕО) № 953/2009 се изменя, както следва:
а)
след вписването „железен сулфат“ се добавят следните вписвания:
„амониево-железен фосфат
x
ферихелат на натриев етилендиаминтетраацетат
x“
б)
след вписването „хромен (III) сулфат и неговите хексахидрати“ се добавя следното вписване:
„хромен пиколинат
x“
Член 4
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 14 ноември 2011 година.

Labels: 0
1
17